Update: 10:31AM ESA mai qaqa na timi ni Samoa vei Viti e na 18 kei 13 ena sotasota ni Pacific Nations Cup e na macawa sa oti.
Na qaqa qo nei Samoa e a rawa ga mai e na nona caqecaqe vinaka o Tusi Pisi ka caqeta rawa na i totogi kece ko ya.
E ratou sa mai liu talega e na voidi na timi ni Samoa ena tuvatuva ni voidi ni sotasota qo ni PNC.
Na timi ni Viti e a tabaka rawa e rua na sikoa mai vei Nemani Nadolo kei Napolioni Nalaga.
Na macala ni qito qo e sa na viavia rivarivabitaki tiko e na vuku ni na sota kei na timi ni Yatu Kuka e na macawa qo ka dodonu me na qaqa kina o Viti me rawa ni na qito e na rakavi ni vuravura.
Na timi ni Viti e ratou a lade cake kina i ka 10 ni tutu ena tuvatuva ni voidi e na International Rugby Board oya ni oti na qaqa vei Itali e na 25 kei 14, qaqa vei Toga e na 45 kei 17.
Ia, o Samoa e sa curu sara tu ga vakaturaga e na sotasota ni rakavi ni vuravura ni oti na nodratou tai kei Toga e na 18 kei 18 ka qaqa vei Itali e na 15 kei saiva.
Ena matai ni veimama e a rawata o Samoa na kai 15 kei 5 e na nona caqeta curu kece o Pisi na lima na i totogi.
Na timi ni Viti e ratou a rawa sara ga ni caqeta i matamata na totogi e soli vei ratou ka mani ratou biuta ga i tuba na polo me vakayacori na viri ena laini ka vakavuna nodratou mai druka.
E rau na sota tiko o Viti kei na Yatu Kuka e na i ka 28 ni Jiune oya ena Vakarauwai qo.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn